Roba, sabates i complements impresos en 3D\nSostenibilitat, codi obert i noves oportunitats per a una de les indústries més contaminants\nUn barret de Betiana Pavón a la passarel·la Samsung EGO Innovation Project 2019 de la Mercedes Benz Fashion Week. Mercedes Benz Fashion Week\nBarcelonaLa indústria de la moda produeix anualment gairebé el 10% de les emissions globals de CO2, el seu consum d’aigua és dels més importants –7.900.000 m3/anuals– i és responsable del 20% de la contaminació industrial d’aigua. Però és un sector que continua creixent: es calcula que la demanda de fast fashion –la moda basada en la fabricació barata–, el consum freqüent i l’ús de peces de vestir de curta durada creixen un 2% anual. Cal repensar el model i per a aquesta indústria la impressió 3D pot ser una solució, almenys parcial. “Pot ser una bona alternativa perquè suposa la introducció de pràctiques més sostenibles. Implica un cost elèctric, però podem imprimir als laboratoris de fabricació, reduïm les emissions de transportar roba d’un lloc a un altre, s’innova amb la utilització de nous materials, i es pot ajustar la producció a les necessitats reals, reduir costos i personalitzar les peces", diu Francesca Tur, publicista especialitzada en el món de les tendències i creadora de Tendencias.TV. "El 3D va de bracet de la sostenibilitat i té un punt democratitzador perquè es treballa amb codi obert, i això permet la col·laboració a nivell global. A més, la fabricació digital implica un llenguatge estètic nou”, diu.\nConvivint amb el 3D\nLa impressió 3D ja és una realitat, més enllà de l’alta costura de la dissenyadora Iris Van Harper, que fusiona tècniques pioneres i materials luxosos en 3D. A la moda actual ja hi trobem peces, detalls, bijuteria, complements i acabats impresos en 3D. Tur està convençuda que conviuran diferents models: “S’obren camins, i com sempre no hi haurà només una ruta. La moda ràpida també buscarà el seu forat en el 3D”. Un exemple d’aquesta convivència són les vambes street wear de Fick Company, que tenen una sola fabricada en 3D mentre la part superior de la sabata està feta en una fàbrica tradicional de calçat. “La idea era fer unes xancletes, però al veure les possibilitats de la impressió 3D i la seva versatilitat vam fer un canvi de rumb”, assegura Enrique Millán, un dels socis fundadors.\nUna de les vambes de Fick Company amb la sola feta amb impressió 3D. Fick Company\n“Per a nosaltres la impressió 3D és el mitjà per dissenyar solucions innovadores que permeten tenir un impacte més enllà dels productes que hi ha al mercat, per ser més eficients i sostenibles”, diu Aldo Sollazzo, assessor de l’exposició Print 3D del CosmoCaixa i director de Noumena, un grup d’empreses centrat en la impressió 3D, la tecnologia de materials sostenibles i l’anàlisi de dades per produir components que tinguin un impacte ambiental positiu. Des del 2017 estan treballant en un material que purifica l’aire. El resultat és Wearpure.tech, un polímer avançat que absorbeix els gasos principals que contaminen l’aire. Està pensat específicament per a la fabricació en impressió 3D i té el seu origen en un mineral comú que es troba arreu del planeta. “El cost de la matèria primera és ínfim, el fem a Espanya, i el podem incorporar a qualsevol superfície: teixits, polímers, pintures, paper o vidre”, explica Sollazzo. Tenen previst que estigui al mercat a principis del 2022. Llavors podrem comprar peces de roba que tinguin incorporat aquest polímer que després d’absorvir els gasos els converteix en una pols invisible que no és nociva per a la pell ni per a l’ambient. Han calculat que 10 milions de samarretes amb Wearpure.tech incorporat absorbiran tants gasos contaminants com el Central Park de Nova York durant un any sencer.\nEl febrer del 2020 Mango llançava la seva primera col·lecció de bijuteria 3D i aquest maig ha tornat a apostar pel 3D amb una col·lecció de sabates i accessoris. Totes dues en col·laboració amb l’empresa basca Comme des Machines, especialitzada en fabricació sostenible i personalitzada amb tecnologia 3D. L'empresa basca ha col·laborat amb marques com Reebok, Nike, Palomo Spain, Loreak Mendian i Helena Rohner, imprimint sempre en 3D productes biodegradables i fonamentats en la sostenibilitat. Per a la seva CEO, Aran Azkarate, la fabricació digital és la fabricació del segle XXI: “La moda es veurà transformada radicalment en totes les fases de la cadena de valor i la impressió 3D és una eina clau en la construcció del nou paradigma. La fabricació digital permet pensar els residus dins d’una narrativa més àmplia. Els residus de qualsevol tipus poden ser transformats en matèria primera, cosa que permet a les empreses dissenyar un loop sostenible i eficient”.\nPer a Anastasia Pistofidu, cofundadora de FabTextiles i de Fabricademy, el futur de la moda no passa només per la impressió 3D, ja que també són importants els nous materials, la sostenibilitat, la fabricació digital i tots els processos de la indústria 4.0. La indústria on els processos de producció són més àgils i flexibles s’adapta en funció de la demanda i de manera personalitzada. Webs com Thingiverse, on es poden baixar i penjar arxius amb tota mena d’objectes per imprimir en 3D, o la plataforma Os-circular-fashion, dedicada exclusivament a la moda, evidencien que el 3D ha vingut per quedar-se. “El 3D incentiva que es creï comunitat, aprenent els uns dels altres a través d’espais d’infraestructura compartida com els laboratoris de fabricació, contribuint a la socialització de la tecnologia i a la ciència ciutadana”, diu Pistofidou. Sollazo tampoc creu que tothom comenci a vestir amb peces impreses en 3D, però “el que sí que es farà és barrejar components 3D que permetin que la roba sigui còmoda i personalitzada”.\nFabTextiles és un departament de recerca de l’IAAC (Institut d’Arquitectura Avançada de Catalunya) Fab Lab Barcelona, que combina ciència, artesania i emprenedoria per a un ecosistema global d’innovació en tèxtils i wearables (tecnologia que es vesteix). És un espai que es dedica al desenvolupament de projectes per a petites empreses i dissenyadors independents, i on també es fa formació a través del postgrau de Fabricademy: “Donem la capacitació perquè la gent pugui dissenyar nous tèxtils i peces a tota mena de tèxtils aplicats a l’arquitectura, el disseny d’interiors, tèxtils intel·ligents, automoció o aeronàutica”, diuen.\nUna de les peces del projecte final de Fabricademy ha estat una pamela modelada digitalment que combina la impressió 3D (80%) amb el tall làser (20%) i amb elements d’electrònica aplicada, creada per Betiana Pavón. Amb ella va obrir la passarel·la Samsung EGO Innovation Project 2019 dins de la Mercedes Benz Fashion Week Madrid 2019, acompanyada d’altres accessoris 3D interactius i performàtics. Pavón també utilitza el modelatge digital per imprimir motlles en col·laboració amb artistes de joieria tradicional i té previst comercialitzar l’arxiu de diversos prototips amb la seva marca (www.alaskaccesorios.com). Altres creacions de Fabricademy són les sabates impreses en 3D d'Ana María Correa, dissenyadora industrial dedicada a la fabricació digital. A la seva web s'hi pot veure el projecte en codi obert, que està disponible per a qui vulgui utilitzar-lo i imprimir-lo. Són unes sabates amb un xip integrat per seguir el moviment dels peus d’un ballarí: “L’objectiu era portar la performance a un altre nivell, creant visuals a partir del moviment”, diu.\nModa Tecnologia sostenibilitat


FC Barcelona Femení – Saragossa CFF (prèvia): Primera cita al Mini\n16 hores, Gol: Les blaugrana tanquen la cinquena jornada de Lliga enmig d’una marató de partits que posarà a prova la seva resistència i l’amplitud de plantilla\nSense temps d’aturar-se, el Barça Femení disputa aquest diumenge a la tarda el tercer compromís dels cinc en tretze dies. Serà al Miniestadi, contra el Saragossa CFF (abans Transportes Alcaine). Per tant, l’equip haurà de lluitar contra el cansament d’haver aterrat el divendres al vespre del llarg viatge de Minsk i la saturació de partits.\nEs tracta d’un tram de Lliga exigent en el que es posarà a prova la resistència de les jugadores i l’amplitud de la plantilla. I és que dimecres es disputa la tornada dels setzens de la Champions també al Mini davant del FC Minsk, amb la renda de 0-3 assolida a l’anada. El cap de setmana següent, novament a casa, el Barça rebrà la Fundación Albacete.\nLes noies dirigides per Xavi Llorens intentaran ratificar el gran inici de Lliga, en el que compten tots els compromisos per victòries, 16 gols a favor i cap en contra. El cos tècnic, que oferirà la convocatòria just abans del partit, no podrà comptar amb Ange Koko, al seu país per motius burocràtics. Davant hi haurà un Saragossa CFF que suma 2 punts de 12, però que no renunciarà a res al Miniestadi.\n“Vam arribar divendres a la nit, no hem pogut descansar gaire. Tenim una plantilla àmplia i és probable que hi hagi 5 o 6 canvis”.\n“El que més destaco del dijous és el treball defensiu de l’equip. Si treballes els noranta minuts així tens més opcions de guanyar”.\n“Potser els resultats del Saragossa no han estat del tot bons, però el joc sí. Van jugar de tu a tu tant a València com contra el Llevant. Juga bé, amb una filosofia similar a la nostra, aprofitant la velocitat que té al davant. Competeix bé. Jo crec que ens jugarà de tu a tu”.\n“Els números i el jocs, per ara, són exquisits. Les sensacions són boníssimes. Els hem d’incrementar i ser conscients de que queda molt”.\n“El millor és que tenim una plantilla molt llarga i, si que és cert que algunes poden estar més cansades per haver tingut més minuts, però per això tenim tan bon equip; per compensar i que jugui tothom”.\n“Ser aquí és un privilegi per a qualsevol jugadora i estic intentant aprendre cada dia, aprofitar els minuts i sumar perquè l’equip vagi cap amunt”.\n“A la Lliga qualsevol equip, si no estàs a l’alçada, t’ho pot fer passar malament. Portem uns quants minuts ja i potser estem cansades, però no ens podem relaxar. “Estem en una dinàmica molt bona. Sempre hi ha coses a millorar, però hem de seguir en aquesta línia”.\n“Juguem al Miniestadi, que és un camp que ens agrada molt a totes i esperem que la gent ens vingui a donar suport”.


Fruita a les escoles. Departament d’Agricultura, Ramaderia, Pesca i Alimentació\nMenjar fruita i verdura és sa i divertit!\nAgència de Seguretat Alimentària\nFamília i escola Departament de Salut\nA l'escola, la fruita no té rival!\nEs tracta de distribuir gratuïtament fruita i verdura fresca als escolars de segon cicle d’educació infantil i de primària (infants de 3 a 12 anys) de centres educatius que ho demnain.\nDurant el curs escolar, una setmana de cada mes, es distribueix la fruita i verdura seleccionada en funció de l’estació de l’any, la proximitat de producció i la qualitat.\nLa fruita es reparteix a l'escola entre els nens i les nenes a l'escola durant l'esmorzar o el berenar.\nEls centres educatius reben un calendari on s'indiquen les setmanes en què es farà la distribució dels productes seleccionats i en què es pot consultar informació sobre fruites i verdures.\nEn el primer trimestre del curs 2017/2018, es faran 292 tallers adreçats als infants de primària.\nAquests tallers inclouen actuacions dirigides a apropar els nens a l'agricultura mitjançant:\nLa visita a centrals hortofrutícoles i/o\nVisites a explotacions agràries\nS'han escollit 458 centres educatius. Com que el nombre de sol·licituds ha estat molt superior al nombre de tallers previstos a cada servei educatiu, s’han aplicat els criteris de selecció establerts al punt 8 de la convocatòria.\nCentres educatius escolars escollits per a participar en els tallers [23,52 KB ]\n1r. trimestre Curs escolar 2017-2018\nA casa i a l’escola, fem equip amb la fruita\nEl jugador de bàsquet Juan Carlos Navarro i el futbolista David López animen els més menuts a consumir fruita i verdura en el marc del Pla de consum de fruita a les escoles.\nConvocatòria de tallers/activitats en centres educatius com a mesures d'acompanyament a la distribució de fruita [376,85 KB ]\nPla de consum fruita a les escoles curs 2016/2017\nProgrames de consum de fruita i de llet. Adscripció centres educatius curs 2017/2018\nSelecció del proveïdor de fruita i/o de llet per a l'ajut del curs escolar 2017/2018\nMaterials multimèdia. Pla de consum de fruita a les escoles\nRecurs pedagògic. El secret de Dayta\nCicle inicial: 1r i 2n de primària [444,13 KB ]\nCicle mitjà: 3r i 4t de primària [447,45 KB ]\nCicle superior: 5è i 6è de primària [448,09 KB ]\nAnnexos de les activitats 1 a 6 [14,21 MB ]\nPartitura de la cançó El Secret de Dayta [197 KB ]\nDescàrrega dels àudios de les activitats [12,89 MB ]\nDescàrrega del video del ball "El Secret de Dayta" [93,83 MB ]\nCartell 'El secret Dayta ampliat' en versió ampliada\nParticipació dels centres educatius al Pla de consum de fruita a les escoles. Cursos 2009-2016 [1,41 MB ]\nParticipació dels centres educatius al Pla de consum de fruita a les escoles. Curs 2016-2017 [165 KB ]\nParticipació dels centres educatius al Pla de consum de fruita a les escoles. Curs 2016-2017 [74,54 KB ]


reïna de pobres: de maig 2011\nEl subjecte S era un noi que odiava que la gent arribés tard. Era una persona molt meticulosa i acurada, i per això no suportava que quan ell ja ho tenia tot mil·limetrat i lligat per no perdre cap minut –d’or– , algú li robés estones sense demanar permís. Per això, quan va acordar veure’s amb el subjecte G, va haver de revisar horaris de tren i autobús interurbà per no fer tard. Sabia que els autobusos verds i vells no són del tot fiables (ni tecnologia ni puntualitat; els conductors són un altre tema), i per això va valorar diferents possibles situacions. L’element S estava força nerviós. No perquè fes temps que no quedava amb ningú, sinó per la casuística de la situació. Ell sap que quan el fred se’n va i marxen els pantalons llargs, ell no és el mateix, una part seva canvia i no la pot controlar. Però també sap que les oportunitats no es poden deixar escapar. Quan es va fer l’hora de sortir de casa, ho va agafar tot i va dirigir-se cap a l’estació de trens. Tenia set minuts de camí i el rellotge ni donava deu. Tenia tres minuts de coll.\n“Això no pot anar bé de cap manera”, li va passar pel cap mentre sortia de la dutxa a corre-cuita. No va ensopegar de miracle. L’individu G anava amb el temps més que just i no volia arribar tard. De fet, sempre arribava tard, però no per culpa seva. Un temps enrere, amb uns anys menys havia estat una d’aquelles persones que odiava fer tard o que la fessin esperar. Però a base d’esperar-se, es va anar relaxant. Comprensible, si més no. Però el primer dia que s’havien citat, no podia donar una mala imatge. Tenia l’avantatge que se sabia de memòria el mapa de metros, enllaços i correspondències amb altres línies de la seva ciutat. Així que va tancar la porta i, rabent, va marxar amb el cabell moll. Es va deixar el rellotge, o l’havia perdut, tan s’hi val. I, a sobre, hi havia d’afegir que tenia el mòbil sense bateria. No li agradava la paraula desastre, i menys quan se l’havia d’autoaplicar.\nDe camí a l’estació, i després d’haver creuat el riu residual del poble que l’acollia, el subjecte S va mirar el rellotge i després d’haver comptat els minuts que li sobraven, que havien augmentat gràcies al verd dels semàfors, es va aturar davant d’una botiga de sabates. Es va mirar els peus i es va jurar que se n’havia de comprar unes altres. La seva mare tenia raó. Les sabates que duia ja no eren per anar pel carrer; ni per casa. Però s’ho hauria d’anotar a la llibreta nova, i no la portava a sobre. A més, el telèfon mòbil el tenia a casa, apagat i no el podia fer servir de bloc de notes. Va seguir caminant i es va creuar amb una riuada de gent. El rellotge no anava sincronitzat amb el de l’estació. Estava fent tard! Així que va augmentar el ritme per no robar-li minuts –tan valuosos– a l’element G. Mira que bé, els auriculars li regalaven uns compassos occitans, per arribar, al menys, amb un bon somriure.\nL’element G, era un individu afortunat , havia arribat a l’estació de trens just en el moment que les portes xiulaven alhora que es tancaven, i això que s’havia parat a comprar unes llaunes de reïna de pobres. S’hi va esmunyir i va traure’s el llibre de la butxaca. Era el segon d’una trilogia que també seguia per la televisió. Els seients no eren gaire còmodes, però ja tenia el cul avesat. El sol que entrava per la finestra bruta li recordava que el bon temps li regalava unes hores de claror que feia temps que no tenia i que la pell, però, també li canviaria en certa manera. El rellotge del comboi li va fer veure que havia agafat el tren que li calia, que arribaria a l’hora prevista i que no caldria que fes esperar al subjecte S. Sempre i quan no hi hagués cap contratemps durant el trajecte, que no hi havia de ser. Per sort, la fortuna portava forces setmanes al seu costat.\nL’aglomeració de gent ja havia quedat enrere i això no era gaire bona senyal. Per tant, l’element S ja sabia que el subjecte G l’estaria esperant i que li hauria de regalar una mica temps, per compensar-li l’espera sense avís. Va desendollar els auriculars i va fixar-se en la noia que seia al banc ple de pintades del costat de la farola dels anuncis de davant de l’estació, des de la distància, però. Va veure que estava llegint un llibre asseguda amb les cames creuades, com els indis, vaja; i que duia el cabell (que se sabia de memòria però que ella encara no havia de saber), una mica moll. Sí, havia de ser subjecte en qüestió. Un cop de vent li va regalar la seva olor abans d’acostar-se-li. Es va posar bé els pantalons i es va arromangar. Ah, i també es va posar nerviós.\nDesprés de deixar passar tota la gent que anava amb ella al tren, el subjecte G va baixar les escales i va comprovar que per sortir no havia de picar. Havia triat bé el bitllet, doncs. Va mirar al seu voltant i l’únic que hi va veure va ser un banc buit (a part de cotxes, cases, arbres, faroles, brutícia i més coses). Vaja, que no va veure el subjecte S, sempre tan puntual. Així que es va asseure en un banc ple de pintades que descansava al costat d’una farola farcida d’anuncis varis. Va pensar que no trigaria gaire, però va obrir el llibre per la darrera pàgina que havia llegit. Per on si no? Però quan no portava ni una pàgina, va notar com algú s’havia fixat en ella. La sensació aquella que tens quan saps que algú t’està mirant.\nL’element S, el noi, vaja, se li va acostar i li va demanar perdó. Li va dir que li sabia molt greu. Tot i que ella li va dir que no passava res, el subjecte G, de fet, ell va insistir-hi. Es van donar dos petons i ell va esperar a que ella guardés el llibre a la motxilla que també albergava les llaunes pactades. El sol ja no brillava tant. Però encara s’hi veia bé. De tornada a casa, tot just enfilant el camí de tornada, ell va somriure i va començar a xerrar de tot i de res, i a escoltar les respostes i contrapreguntes; ella es va fixar en unes sabates en passar per davant de l’aparador on minuts abans ell havia promès renovar-se les seves i va començar a escoltar de tot i de res i a contrapreguntar i respondre. No tenien pressa, però tampoc es van parar quan el semàfor es va posar vermell. De fet, tampoc passava ningú. En arribar a casa, els dos subjectes (la G i l’ S) van seure al sofà d’un menjador més brut del compte. Tenien moltes coses a explicar-se. Tantes com nit quedava per davant. Jugaven amb l’avantatge que no es coneixien de (gairebé) res, i que per tant no repetirien tema.\n- M’he de comprar unes sabates noves... Però sóc un desastre, un desastre total –va dir ell–. Has vist les de l’aparador tot venint cap aquí?\nElla es va posar a riure i es va descalçar. Ah, i va canviar de parer: “això anirà bé, d’alguna manera”.\nPublicat per l'eduard a 18:08 0 comentaris


La jubilació dels polítics | elCugatenc\nEn quin conveni laboral està escrit l'edat de jubilació dels polítics? A quina edat seria obligatori que deixessin la res publica i les declaracions posteriors? No m'estic referint a les pensions vitalícies que cobren per haver-se preocupat –suposadament– del poble. Que també se n'hauria de parlar. Ni estic al·ludint als sous en consells d'administració de grans empreses, quan han deixat el seu càrrec. Que també se n'hauria de parlar.\nPregunto, quan han de deixar de sortir als mitjans públics a dir què han de fer i pensar els altres? Perquè la vellesa i el benestar aconseguit gràcies al càrrec els fa fer declaracions d'allò més reaccionàries. I, a sobre, s'erigeixen en models de rectitud i democràcia. Justament allò que no van fer quan ho havien de fer. I espatllen, encara més, la imatge empobrida que havien guanyat quan van deixar la cadira.\nLi va passar a Aznar i darrerament a Felipe González, per posar alguns exemples que em venen sense ordre al cap. Cada cop que parla Aznar és per a treure el fuet i dir com s'ha d'assotar els díscols que no pensen com ell. Amb quina duresa ho faria ell si encara hi fos. El component del Trio de es Açores ens va deixar enmig d'una guerra que no ens anava ni venia i mai ha volgut reconèixer el seu error. Per cert, us aconsello el llibre La Aznaridad. Por el imperio hacia Dios o por Dios hacia el imperio de Manuel Vázquez Montalbán, Mondadori 2003.\nEl jove engrescador, jaqueta de pana, melena progre i dialèctica encisadora, anomenat Felipe González, venia del grup socialista de Sevilla. Ens va fer somiar en un país nou i va acabar sortint per la porta de darrere amb afers a la seva esquena com els GAL, Flick, Filesa, Roldan i els que no sabem. Ara dóna lliçons de com s'han de fer les coses als joves del seu partit.\nA quina edat haurien de restar callats? Podrien aprofitar el temps lliure que tenen per a fer un post-grau de dignitat.\nEl teatre amateur actual\nD'un temps ençà observo que el teatre amateur que ens envolta s'inclina més per un tipus d'obres més comercial, més de xaranga i pandereta, sense suc


L’EQUIP | OASIS\nEl projecte està liderat per Candela\nAntropòloga, experta en violències masclistes i terapeuta d’orientació gestàltica. Sóc una de les fundadores de la Cooperativa Candela, on m’he dedicat durant molts anys a projectes educatius amb joves, a la formació i l’assessorament de professionals, així com a l’atenció a persones LGTBIQ+. Actualment combino la formació i la consultoria en qüestions feministes i LGTBIQ+ amb l’acompanyament terapèutic a La Cocina, Espacio de encuentro, psicoteràpia y transformación social.\nDoctor en Comunicació i Gènere per la University of Illinois. Treballo com a docent a diverses universitats i escoles catalanes (UPF, UAB, ESCAC). He treballat en el món de la educació en la diversitat de gènere i sexualitat des de 2011. Col·laboro amb la unitat d’igualtat de la UPF on vam crear els primers cursos específics de temàtica LGTBI a la universitat i a més, participo com a investigador al grup critiCC. Faig formacions per formadors i PAS sobre temes de gènere i sexualitat i els meus interessos de recerca van desde la representació de la diversitat, a discursos en la cultura popular sobre diversitat, violència o imatge corporal. L’adolescència em sembla el moment perfecte per posar aquests temes en valor.\nSoc educadora social i treballo a Candela des de l’any 2012, principalment en els projectes adreçats a la comunitat educativa, en els àmbits de la pedagogia feminista, la prevenció de les violències masclistes, l’educació afectiva i sexual i la diversitat sexual i de gènere. Tinc una àmplia trajectòria en el món de l’educació en el lleure, com a monitora i directora, així com en l’acompanyament a infants i joves en risc d’exclusió social. Crec en la meva feina i gaudeixo de la posada en escena, així com de la reflexió en matèria de gènere i sexualitats.\nSociòloga, educadora i investigadora feminista. Sòcia de la cooperativa Candela on coordino l’àrea de formació de professionals, acompanyo joves LGTB+ i assessoro entitats de tot tipus en la incorporació de la perspectiva feminista. Interessada en les metodologies feministes, també he estat investigadora en els projectes europeus GapWork i USVreact, ambdós orientats a la formació de persones adultes en el camp de les violències de gènere, membre del SIMReF i docent al Grau d’Educació Social de la URV. Estic finalitzant la tesi doctoral en el camp dels abordatges radicals de les violències de gènere.


cercan col.lecci√≥ – egipte.cat\nPublicat per cowfactory el 11 setembre, 2006 11 setembre, 2006\nAjudam a trobar una col·lecció\nDesitjaria si algú amb pot ajudar a localitzar una col·lecció de objectes egipcis o egipciants (probablement de procedència Ebusitana). Tant Josep Padró en la seva Collections Egyptienne des musees de la Catalogne , Barcelona 2001, com Ingrid Gamer-Wallert en la seva Funde (1978), ens parlen de l’existència d’aquestes, en el Museu de la Virreina de Barcelona. Realitzades les consultes oportunes en aquesta entitat em diuen que aquest museu ja no te cap col·lecció estable, i que els treballadors mes antics no recorden res al respecte.\nTemps desprès arriba ales meves mans la publicació de l’any 1958 (San Jorge ) de la Diputació de Barcelona. On el pare Sebastià Bartina donant gracies al conservador en aquells temps (1957) del Museu de Artes Decorativas de Barcelona, Sr. Francisco de Paula, menciona detalladament i ensenya algunes fotografies , de l’indicada col·lecció que sembla ser pertanyia a Emili Cabot Rovira que va ser maquetista de joies i col·leccionista d’art, nat el 1854 i mort el 1924. I fins aquí he arribat, he contactat amb l’actual museu d’arts decoratives, i encara no he rebut resposta. Pot ser que algú de vosaltres sàpiga quelcom ? Qualsevol informació la rebre amb gust.


Tete Ji apaga «L'espelma» dels seus temors | Enderrock.cat\nManel Vizcaino | 03/11/2021 a les 15:30h\nArxivat a: Enderrock, estrenes, actutalitat, Soma Planet, Tete ji\nEl guitarrista i compositor de Canet de Mar Andreu Pérez té a punt per publicar, d'aquí a dues setmanes, el tercer treball en solitari com a Tete Ji, Distopia (Microscopi, 2021). Avui en descobrim en primícia un dels temes que el configuraran: "L'espelma", una cançó que va néixer durant un viatge per Àfrica, després d'una etapa vital fosca per al cantautor.\n“L’espelma” tracta sobre la lluita contra els propis dimonis i malsons -que a vegades prenen forma amb històries de desamors-, i sobre com res a la vida és per sempre, perquè, al final, “l’espelma es va apagant”. El videoclip, amb Joaquin Celaa i Ismael Rosales com a protagonista, es va gravar als carrers de Mèxic sota la direcció de Jaime Mahé i vol representar el vincle entre l'home i els seus dimonis, la persecució de si mateix i la confrontació amb les seves pors.\nLa cançó, com l'àlbum que està per arribar, està produïda i arranjada pel músic i productor Armando Erenas. La veu fràgil de Tete Ji, travessada per l'atmosfera obscura de les guitarres i baixos d'Erenas, i els ritmes pesants i encertats de la bateria d'Abril Saurí, transmeten aquesta melancolia contundent que guia el missatge de la cançó.\nEls orígens musicals d'Andreu Pérez es remunten al grup Soma Planet, banda que compartia amb el baixista Marc Prat (Marc Parrot, Lluís Llach...) i el saxofonista Furmi Gómez, amb qui va girar en festivals de l'escena psicodèlica i progressiva. Músic i artista plàstic, Pérez ha estudiat música clàssica hindú i llaüt amb instrumentistes de prestigi internacional. L'artista, semifinalista del Sona9 l'any 2010, ha gravat fins al moment tres àlbums sota el nom de Tete Ji: L'alè del món (Picap, 2013), Meditació transcendental (Microscopi, 2016) i aquest últim, Distopia (Microscopi, 2021).


Benvinguda alcalde | Freginals\nEls nous avenços tecnològics arriben també als municipis menuts, Freginals és un exemple clar en l’aplicació de les noves tecnologies. Enrere queden (però no en desús) les primeres formes de missatgeria: correu, fax, telèfon… per donar pas a la informació a l’instant, em refereixo a l’era de l’INTERNET.\nAmb la pàgina web pretenem:\nMostrar l’origen històric i la seva evolució. Com a topònim ja es troba documentat l’any 1.222 en la carta de poblament d’Ulldecona.\nEnsenyar la nostra arquitectura noble: L’església Parroquial de Sant Bartomeu (2ª meitat S XVIII), la casa pairal “Martí i Miralles”, avui seu del nostre ajuntament, i la casa de la Cultura on hi tenim l’aula d’interpretació de la Serra del Montsià.\nGaudir de les nostres festes, celebracions i tradicions: 24 d’agost, Festa Major en honor a Sant Bartomeu, i 16 d’octubre, celebració del Santíssim Sacrament.\nDonar a conèixer los aspectes de la nostra activitat econòmica, per exemple la Cooperativa de Freginals i l’oli verge.\nI tot complementat per les diferents entitats i associacions municipals que en una població de 440 habitants, n’hi ha un total de sis.\nCom alcalde és per a mi un plaer poder-me adreçar a tothom que vulgui endinsar-se dintre de l’aparador del municipi al qual represento i donar a conèixer tots aquells aspectes de la vida quotidiana que les freginalenques i els freginalencs desenvolupen al llarg del curs de la seva vida, els costums, les tradicions, els treballs, les festes, los nostres atractius turístics, la nostra gastronomia… I tot allò que ha fet, fa i farà que Freginals esdevingui un poble acollidor i atractiu.


[VÍDEO] Catalunya Ràdio guanya el V Premi Martí Gasull i Roig a l’exemplaritat en defensa del català\n07 març 2021 12:41\nCatalunya Ràdio ha recollit aquest dilluns al vespre el V Premi Martí Gasull i Roig, un guardó obtengut per votació popular després de tres setmanes de votacions en què han participat 7.207 votants. Saül Gordillo, director de l’emissora pública ha recollit el premi satisfet de veure el suport que els socis i simpatitzants de la Plataforma per la Llengua han donat al mitjà. La ràdio en català és un cas d’èxit que té una penetració espectacular\nUn altre protagonista d’aquesta cita ha estat Josep Ruaix i Vinyet. Per unanimitat, el jurat ha premiat seva llarga trajectòria de fidelitat a la llengua, amb actuacions en el camp gramatical, de la correcció, la traducció, la supervisió i l’estudi lingüístic. Algunes d’aquestes es concreten, per exemple, en el manual El català en fitxes (1968), conegut popularment com les “fitxes Ruaix”, un material que va permetre l’ensenyament del català durant el franquisme. Més tard va continuar creant manuals d’èxit, com el Català fàcil (1983), que també van ajudar diverses generacions en l’aprenentatge del català. Ruaix (Moià, 1940) es va llicenciar en humanitats i filologia clàssica.\nA banda del Premi Martí Gasull, Josep Ruaix va rebre la Creu de Sant Jordi l’any 2000 i el Premi d’Actuació Cívica de la Fundació Carulla el 2001. Ha desenvolupat una carrera sacerdotal que sempre ha compatibilitzat amb la seva vocació gramatical.\nÒscar Escuder: «Necessitem un estat a favor de la nostra llengua»\nDurant l’acte, que ha destacat pels balls i les al·legories del coreògraf Pere Faura, el president de la Plataforma per la Llengua, Òscar Escuder, ha destacat que la llengua «necessita un estat a favor, que sigui realment just, democràtic i que defensi tots els ciutadans». Escuder ha tengut paraules de record per als presos polítics i per a les persones exiliades i «perseguides per la injustícia i pseudodemocràcia espanyola», per qui s’han col·locat llaços grocs als seus seients.\nEscuder, que ha recordat que l’ONG del català compleix enguany els seus 25 anys i que tot just acaba de superar els 15.000 socis, ha destacat la voluntat de l’entitat de «començar a treballar a les Illes i a la Catalunya Nord amb la seva gent, per avançar en la normalització de la llengua», com ja es fa de manera intensa a la resta de territoris de parla catalana.


Cerca totes les ofertes d'hotels a Golden Gate Point Entrada:\n2 ComentarisHyatt Regency - Sarasota...Habitacions per nit per només375 EUR The Ritz-Carlton - Sarasota...Habitacions per nit per només333 EUR The Westin Sarasota...Habitacions per nit per només Més zones a Sarasota (FL)\nPopular ara mateix a Sarasota (FL) Més venut Captiva Beach Resort 6772 Sara Sea Circle Premium Efficiency with Two-Queen Beds reservada fa 4 minuts, Grans raons per reservar amb Agoda\nMés de 1.150.000 propietats en tot el móns - cada dia n'afegim més Amb la confiança de més de 30.500.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Golden Gate Point Monuments i llocs històrics\nEssent una localització molt desitjada, Golden Gate Point és el lloc on anar quan es va a Sarasota (FL). És reconeguda per les molt desitjades atraccions com ara Gwiz. Amb calor i comfort, Golden Gate Point és un lloc per a vacances relaxades després d'una setmana de feina. Quan és hora de reservar l'hotel adequat a Golden Gate Point o a qualsevol lloc a Sarasota (FL), Agoda.com ofereix els millors preus. Explori un llistat complet d'allotjaments i trobi el lloc perfecte per a vostè. Empleni les seves dates d'estada i navegui a traves de les millors ofertes d'hotel a Golden Gate Point.\nHotels destacats a Golden Gate Point, Sarasota (FL)\nÀrea Golden Gate Point\nTant si es tracta d'un viatge de plaer com si és de negocis, Hyatt Regency - Sarasota és una...\nSi el que està buscant és per un hotel ben situat a Sarasota (FL), no busqui més enllà de The...\nHotels a Golden Gate Point: Hyatt Regency - Sarasota\nLlocs d'interès a Golden Gate Point: GwizUnconditional Surrender Sculpture


PUCHOL II I GENOVÉS II SE CITEN A SUECA BUSCANT LA SEMIFINAL - Fundació de Pilota Valenciana\nDissabte 08 de Juny del 2019 a les 11.51 hores. Mari Carmen Montes Benlloch\nPUCHOL II I GENOVÉS II SE CITEN A SUECA BUSCANT LA SEMIFINAL\nEste diumenge, al trinquet Eusebio de Sueca s’abaixarà el teló de la ronda de quarts de final per a donar pas a les dos grans semifinals del Campionat Individual Bankia d’escala i corda. De les quatre places disponibles, tres han sigut ja adjudicades a José Salvador, Soro III i Francés. Només queda una lliure, aquella per la qual hauran de pugnar el vigent campió, Puchol II, i Genovés II.\nHo faran a partir de les 11.30 hores a la canxa de la Ribera Baixa. Un recinte que ja els va citar a la contra fa ara unes dues setmanes, quan disputaren la final del Campionat Fundació, això sí, una competició per equips. Ara les armes són diferents i només compten amb l’ajuda del seu feridor. Però les ganes de victòria es mantenen intactes.\nSi ens fixem en antecedents de la partida, en la passada edició Puchol II va derrotar al pilotari de la Costera en la ronda de quarts de final, la mateixa que ara disputen. Per tant, les ganes de revenja d’un i les de revalidar el títol de l’altre, són la clau principal d’una partida amb grans expectatives per part dels aficionats.\nL’enfrontament es podrà veure en directe a través d’À Punt Mèdia. Una vegada finalitze l’encontre quedaran definides les dos semifinals. Per una part, Soro III s’enfrontarà a Francés el diumenge 16 de juny. Per l’altra, José Salvador espera amb impaciència desvelar el nom del guanyador de demà, a qui s’enfrontarà en la semifinal del divendres 14 a Vila-real.


Roger Brugué, ADN Nàstic - FutbolCatalunya.com\nRoger Brugué, ADN Nàstic\nPublicat 16 de novembre de 2020 | per Jordi Mestres Rius\nEl futbolista del Nàstic Roger Brugué està sent dels més destacats de l’equip de Toni Seligrat. El jugador gironí, amb dos gols, es va erigir com l’heroi d’una remuntada histórica\nRoger Brugué, el ’10’ del Nàstic es també un ’10’ de referència al camp // FOTO: Nàstic de Tarragona\nNàstic-Andorra. Minut 70. L’àrbitre expulsa a Carlos Albarrán. Els grana es queden amb 10 homes i un marcado de zero a dos en contra. Tot plegat, després de fer 5 punts de 12 les primeres quatre jornades. Ès a dir, la situació és molt delicada.Però aquí comença una gesta. Gerard Oliva retalla distàncies al minut 72 i Roger Brugué, ADN Nàstic, empata al 79’.\nOnze minuts després Quintanilla fa el tercer i ja a l’afegit Brugui repeteix per sentenciar el partit. Conclusió: Una gesta difícil de repetir.\nEl gironí, de 24 anys, viu el seu millor moment a Tarragona ja que el 2017 va debutar a Segona A, el 2019 va patir un descens de categoria i l’any passat no va complir les expectatives. Natural de Bàscara, Brugui es va formar al Figueres i va jugar dues temporades a Tercera Divisió a Vilatenim. Allà va cridar l’atenció del Nàstic que el va fitxar per jugar a La Pobla.\nBRUGUI: “AIXÒ HA DE SER UN PUNT D’INFLEXIÓ”\nDes d’aleshores, la progressió ha estat meteórica fins al punt de ser un titular indiscutible i portar el número 10 a l’esquena. Un cop acabat el partit, Brugui destacava que aquesta remuntada havia de ser un punt d’inflexió i també que anava dedicada a una persona molt especial: el seu avi.\nEl Nàstic, que ha disputat els 5 partits de Lliga, suma 8 punts, és líder indiscutible del Grup III A de Segona B. Aquest pròxim cap de setmana li tocarà descansar segons el calendari.\nPublicat a 2a RFEF, Titulars | Tagged Brugué, Nàstic


S’obri el termini per demanar les ajudes de promoció del Valencià en empreses i comerços « Infobenissa\n– Denominació dels productes i/o del seu etiquetatge en Valencià (bosses, paper per als paquets, caixes, etc.)\n– Ús exclusivament del Valencià en la documentació administrativa, tècnica, informàtica i en l’edició de guies i catàlegs de l’empresa així com en pàgines web.\n– Queden exclosos els materials promocionals, com poden ser, clauers, bolígrafs, samarretes, gorres, calendaris, etc. La subvenció màxima, enguany, és de 1.000 euros. També es recorda que l’import màxim de les ajudes és del 50%.\nLes sol.licituds, que han de formalitzar-se en els 30 dies hàbils posteriors a la publicació (publicades l’11-4-08) de l’ordre en el Diari Oficial de la Comunitat Valenciana (DOCV), es poden recollir a l’OPUV de Benissa o a la delegació de la Càmera de Comerç de Dénia.\nPodeu contactar amb l’Oficina de Promoció del Valencià i rebre més informació sobre aquestes subvencions a:\nc/ Pare Andreu Ivars, núm. 21, 2a.\ncorreu electrònic; envalencia@ayto-benissa.es\nEs publiquen les ajudes per a estades en balnearis del País Valencià (5/2/2007)


Patrocini - DIGI-SPORTS BCN\nPatrocinadors Convençuts i Finançament Fàcil\nTroba fàcilment patrocinadors per tots els seus projectes esportius\nGràcies a la nostra paret digital interactiva, obtingui un nou suport visual per al seu esdeveniment esportiu, que sigui un torneig o qualsevol altre tipus de manifestació. Flexible i divertit, la paret digital és un excel·lent mitjà de promoció per als seus patrocinadors, les marques i logotips es poden combinar al voltant de la paret digital.\nAtractivitat i Imatge modernitzada\nLa seva associació esportiva guanya en atractivitat, atreu nous membres i modernitza la seva imatge pública gràcies a la nostra paret digital.\nCredibilitat i Rendibilitat\nLes seves opcions de patrocini són més fàcils que mai amb la nostra paret digital, el concepte únic sorprèn i interessa a les empreses en qualsevol sector.\nFont de trànsit i entreteniment\nLa paret interactiva entreté als seus visitants amb la varietat d’opció d’activitats possibles i li assegura més trànsit durant tots els seus esdeveniments esportius.\nServei personalitzat i flocat\nEn la versió estàndard o gran, la nostra paret adopta els colors del seu club i veu els insercions dels logotips dels seus diferents patrocinadors.\nUn suport per modernitzar i donar credibilitat a la seva imatge\nLa paret digital permet als clubs esportius tenir una nova forma d’animar cadascun dels seus esdeveniments.\nGràcies a una vintena de pràctiques i gairebé 200 escenaris diferents, la nostra paret interactiva li permetrà entretenir els visitants i als seus membres, des dels més joves fins a les persones més grans. L’originalitat de la paret digital portarà una alenada de novetat a la imatge del seu club o associació esportiva, fent-la sempre més atractiva.\nAprofiti aquest potencial quan sol·licités patrocinis esportius amb empreses, especialment destacant la flexibilitat de les marques al voltant de la paret digital. Les característiques insòlites de la paret digital l’ajudaran a guanyar credibilitat amb els seus interlocutors i els donarà una oportunitat única de tenir una major visibilitat.\nUn aparador innovador i rendible per a tots els seus esdeveniments\nMés enllà de les possibilitats de personalitzar la configuració i les activitats de la paret digital interactiva, pot vestir com vulgui amb insercions modulars. Els seus patrocinadors podran veure els seus logotips i colors potenciant la identitat de la seva marca en un aparador innovador i fet a mida.\nEls seus patrocinadors i el seu club tindran més visibilitat i notorietat. Aquesta eina d’animació és un excel·lent trampolí per al desenvolupament de qualsevol tipus d’associació, ja que garanteix un important guany de trànsit, font de rendibilitat per al seu esdeveniment esportiu.\nAmb un nou concepte i una gran flexibilitat d’ús, la paret digital és un suport perfecte per a facilitar les seves sol·licituds de patrocini esportiu i així concretar tots els seus tornejos i altres projectes.


Els jocs en línia multijugador requereixen una connexió a Internet constant i també requereix que inicieu la sessió al vostre compte abans de jugar. També podeu interactuar amb molts tipus de persones durant les vostres sessions de joc perquè essencialment esteu jugant amb persones de tot el món. De vegades, pot ser molt arriscat per a la vostra privadesa en línia, sobretot si es pot accedir a la informació del vostre perfil públicament i enllaçar-la amb informació sensible que tingueu, com ara informació personal i informació de la targeta de crèdit..\nSempre és necessari que protegeu la vostra privadesa en línia quan jugueu a qualsevol d’aquests jocs multijugador. A continuació, es mostren 7 consells per protegir la vostra privadesa en línia quan jugueu jocs en línia multijugador:\n1 1. Mantingueu la informació del vostre perfil privat\n2 2. No divulgueu mai la vostra informació personal durant les vostres interaccions en línia\n3 3. Utilitzeu sempre una VPN a les vostres sessions de jocs\n4 4. No interaccioneu amb els usuaris que no confieu\n5 5. Activeu l’autenticació de dos factors per al vostre compte\n6 6. No jugueu a jocs multijugadors piratejats\n7 7. Mantingueu sempre els jocs actualitzats\n1. Mantingueu la informació del vostre perfil privat\nLa informació del perfil és diferent de la informació del compte. La informació del perfil és la pàgina on qualsevol pot veure la informació sobre el vostre perfil, com ara el vostre nivell, trofeu, ubicació / país, amics, etc. La majoria de jocs multijugador en línia faran que aquesta informació de perfil sigui pública de manera predeterminada. Vol dir que les persones poden veure el vostre perfil de jocs, siguin amics o no. És millor mantenir aquesta informació privada perquè pot ser el primer pas perquè qualsevol gent sense escrúpols tingui més informació sobre tu.\n2. No divulgueu mai la vostra informació personal durant les vostres interaccions en línia\nQuan jugueu als jocs en línia, interactuareu amb jugadors de tot el món, ja sigui a través de missatges de xat o de veu. Com que no sabeu exactament qui són aquests jugadors, no hauria de ser massa desitjós de compartir la vostra informació personal quan interactueu amb ells. Tot i que podeu dir que heu jugat amb ells durant molt de temps i que pertanyen al vostre equip, el més recomanable és mantenir tota la informació personal privada sense publicar-la amb altres jugadors..\n3. Utilitzeu sempre una VPN a les vostres sessions de jocs\nSi utilitzeu una VPN, xifreu la connexió de xarxa i us assegureu que podreu mantenir el vostre anonimat intacte durant el joc en línia. Això es deu al fet que els pirates informàtics poden intentar localitzar-vos primer en assabentar-vos de la vostra adreça IP. Un cop ho hagin trobat, poden trobar tota la informació rellevant sobre tu del vostre ISP. En protegir la vostra xarxa amb VPN, no ofereu a cap hacker la possibilitat d’assabentar-se de la informació personal.\n4. No interaccioneu amb els usuaris que no confieu\nSi trobeu alguns usuaris nous que de sobte volen interactuar amb vosaltres i no els confieu plenament, haureu d’acabar la interacció immediatament. Podria ser una manera que els pirates informàtics intentin posar-se en contacte amb la seva víctima. És possible que us preguntin sobre coses relacionades amb la vostra vida personal i que tractin de ser amable amb vosaltres. Tanmateix, atès que esteu relacionant amb algú que ni tan sols coneixeu a la vida real, heu de ser conscients que pot tractar d’extreure alguna informació personal de vosaltres.\n5. Activeu l’autenticació de dos factors per al vostre compte\nRecordeu que els pirates informàtics poden piratejar la contrasenya del vostre compte si no la protegiu bé. Hi ha diverses maneres que es poden utilitzar per fer-ho realitat, per tant, tingueu en compte. L’única manera d’evitar que els pirates informàtics robin la vostra contrasenya és mantenir-la segura i segura. Heu d’activar el sistema d’autenticació de dos factors per al vostre compte i canviar la vostra contrasenya regularment, preferiblement un cop a la setmana. D’aquesta manera, seran fora d’abast d’aquests pirates informàtics.\n6. No jugueu a jocs multijugadors piratejats\nEls jocs en línia multijugador necessiten ser jugats com es pretén jugar. Si voleu passar-ho bé i mantenir el vostre compte segur, podeu jugar-lo segons les regles. Dit d’una altra manera, no heu d’utilitzar cap sistema de trampes als vostres jocs en línia perquè mai no sabeu què s’inclou en aquest programari de trampes. Pot ser que s’inclogui programari maliciós quan instal·leu el programari de trampes al dispositiu. A més, heu d’estar lluny dels jocs multijugador piratejats, especialment els que utilitzen servidors de tercers desconeguts. En primer lloc, les aplicacions piratejades poden contenir programari maliciós i, en segon lloc, el servidor en si mateix pot estar ple de pirates informàtics. Per tant, cal allunyar-se’n.\n7. Mantingueu sempre els jocs actualitzats\nPer evitar que el vostre compte i la informació personal es filtrin a causa de les vulnerabilitats del sistema, heu de mantenir els jocs actualitzats. Cada pegat del joc multijugador inclourà millores de seguretat que ajudin a mantenir el vostre compte segur de diverses amenaces en línia. A més, utilitzant la versió més recent de jocs multijugador, podeu jugar els jocs amb més fluïdesa i comoditat sense preocupar-vos de possibles amenaces que puguin aparèixer al racó..


IB3 | FONT DE MISTERIS: Científics aventurers i pandèmies i quarantenes\nCientífics aventurers i pandèmies i quarantenes\nEl programa de misteris i llegendes d’IB3 torna amb l’edició número 313, als micròfons d’IB3 Ràdio\nDissabte 6 de juny, Chema Font i el seu equip, tornen als micròfons d’IB3 Ràdio amb diferents temes.\nEs començarà recordant l’expedició a la Antàrtida capitanejada per Robert F. Scott a l’any 1910 de la qual aquesta setmana es compleix el 110è aniversari. Com fou aquest viatge? Quin era l’objectiu i com va acabar? Quines curiositats podem trobar? Hi deu haver cap vinculació amb les nostres illes?\nSeguidament, com la setmana anterior, es seguirà parlant de quarantenes i pandèmies. Quines s’han patit en el passat a les nostres illes? Quan varen succeir i quina va ser la seva incidència segons les antigues cròniques? Tal vegada ens serveixin d’il·lustració per veure que qualsevol temps passat va ser pitjor.\nA la pàgina web www.ib3radio.com, es pot sentir el programa “En directe”. També el podeu tornar a escoltar al servei de ràdio “A la carta”


October 2014 | Trampolí Tecnològic de la Universitat de Lleida\nAprovada la nova Normativa de Propietat Industrial i Intel·lectual de la Universitat de Lleida\nLa Propietat Industrial i Intel·lectual està cobrant especial rellevància en el món universitari davant les noves realitats i reptes, i la necessitat de combinar la creació amb la transmissió de coneixements científics, tècnics i humanístics, la qual cosa requereix protegir de forma adequada dits coneixements per a una òptima difusió.\nDe l’activitat de recerca de la Universitat de Lleida (d’ara endavant, indistintament, la “Universitat” o “UdL”) es poden generar resultats als que resulti d’aplicació la normativa corresponent en matèria de Propietat Intel·lectual i de Propietat Industrial.\nLa Universitat assumeix com un dels principis pel que fa a la recerca l’estímul de la innovació científica, l’actualització, la mobilitat del personal investigador, el treball pluridisciplinar i la difusió dels resultats de la recerca, d’acord amb l’art. 100.3 dels Estatuts (aprovats pel Claustre en la sessió de 7 d’abril i 10 de juliol de 2003, DOGC núm 3963, de 8 de desembre de 2003).\nL’art. 106.1 d’aquests Estatuts, estableix que el Consell de Govern ha d’adoptar les mesures adients per a la protecció de la propietat intel·lectual dels treballs elaborats pels membres de la comunitat universitària. Per altra banda, en l’art. 106.2 es declara que la Universitat pot cedir la titularitat de les invencions i obtencions vegetals i animals als membres de la comunitat universitària que els hagi produït, amb reserva d’una llicencia no exclusiva, intransferible i gratuïta. Els beneficis derivats de la invenció o de l’obtenció s’han de compartir amb la Universitat en la proporció que determini el Consell de Govern. El Consell ha de regular també el procediment de comunicació a la Universitat de les iniciatives de les persones productores amb vista a l’adopció de les mesures oportunes referents a la protecció de les invencions o obtencions.\nPer la seva part, la Llei d’Universitats de Catalunya (Llei 1/2003, DOGC 3826), en el seu article 67, determina que el departament competent en matèria d’universitats i les universitats han de fomentar programes per a la protecció i explotació de la propietat intel·lectual i industrial de les universitats en totes les activitats de transferència de tecnologia i de coneixements portats a terme per membres i centres de la comunitat universitària.\nLes recents reformes del marc jurídic de la investigació pública, promogudes amb ocasió de l’aprovació de la nova Llei 2/2011, de 4 de març, d’Economia Sostenible i de la Llei 14/2011, d’1 de juny, de la Ciència, la Tecnologia i la innovació, ha incidit especialment en aquesta matèria. En aquest sentit, especial menció requereix l’article 54 de la Llei d’Economia Sostenible, que expressa que formen part del patrimoni de la Universitat els drets de propietat industrial i intel·lectual dels quals sigui titular com a conseqüència de les tasques desenvolupades pel seu personal en les seves funcions.\nAixí mateix, i en relació al personal investigador de les Universitats, aquesta matèria queda contemplada tant en el catàleg de deures com en el de drets previst en aquesta Llei. Així, els investigadors estaran obligats a comunicar totes les troballes, descobriments i resultats susceptibles de protecció jurídica, i col·laborar en els processos de protecció, però també podran obtenir una participació en els beneficis derivats de l’eventual explotació d’aquests resultats.\nTot això reforça la necessitat de que les universitats protegeixin i fomentin l’explotació de la propietat industrial i intel·lectual en totes les activitats de transferència de tecnologia i de coneixement que el personal de la universitat dugui a terme.\nL’aprovació d’aquest nou règim legal ha fet necessari que la Universitat opti per la promulgació d’una nova normativa de protecció dels resultats derivats de l’activitat de recerca, en la que es veiés reflectit el nou escenari i realitat social dintre de la Universitat, derogant així l’antiga normativa de protecció dels resultats de les activitats de recerca, desenvolupament tecnològic i innovació (propietat industrial i intel·lectual) a la Universitat de Lleida, aprovada pel Consell de Govern en la sessió del 5 d’abril de 2006.\nLa present normativa respon a la voluntat per part de la UdL d’una banda, de fomentar les activitats d’investigació dins de la comunitat universitària, i la implicació activa del personal de la Universitat, i per una altra, l’establiment de mecanismes per a l’explotació dels resultats derivats d’aquestes activitats (reforçant la posició de la UdL com a entitat capdavantera en la generació de nous projectes empresarials basats en la innovació), així com dels resultats obtinguts en el marc de les col·laboracions de caràcter científic, tècnic o artístic desenvolupades amb altres entitats públiques o privades.\nL’ objectiu d’aquesta normativa és establir un nou marc jurídic adequat que, d’una banda, doni la necessària seguretat jurídica tant a la UdL com als membres de la comunitat universitària i als tercers amb els qui col·labori la UdL en el desenvolupament de projectes de recerca, i que per l’altra, faci partícips al personal investigador dels beneficis que es puguin obtenir per l’explotació comercial dels resultats de la seva activitat de recerca.\nAtenent a tot l’exposat, resulta convenient que aquest Consell de Govern estableixi la corresponent normativa de Propietat Industrial i Intel·lectual, a l’efecte d’establir una regulació completa i coherent de tota aquesta matèria que asseguri l’assoliment dels objectius descrits en el present Preàmbul.\nPer a més informació consultar el Butlletí Oficial de la Universitat de Lleida (Acord núm. 265/2014).\nLa Universitat de Lleida (UdL) desenvoluparà un sistema integral per millorar la qualitat de la carn de porcí de la línia Duroc del Grup Batallé, potenciant les seues propietats nutritives i organolèptiques. Es tracta d'aplicar els resultats de la recerca realitzada per la Unitat de Millora Genètica del grup de recerca en porcí de l'Escola Tècnica Superior d'Enginyeria Agrària (ETSEA), vinculada al centre Agrotecnio, objecte d'una sol·licitud de patent. L'objectiu és aconseguir animals amb greix menys saturat i més mono-insaturat, és a dir, més saludable pel consumidor. Particularment, àcid oleic.\nEl projecte preveu desenvolupar un sistema de valoració genètica basat en una bateria de marcadors, entre els que es troba el patentat per la UdL, la identificació de les dietes més favorables per potenciar els seus efectes i el control on line a l'escorxador. Batallé ha adquirit en exclusiva la llicència d'aquesta patent generada per la Unitat de Millora Genètica del Porcí, amb la que col·labora des de fa 15 anys per la millora de la qualitat de carn de porc. El projecte que s'inicia pretén seguir millorant l'aroma, sabor, textura i qualitat nutricional dels productes carnis del porc Duroc Batallé.\nEl rector de la UdL, Roberto Fernández, i l'administrador de Selección Batallé S.A., Pere Batallé, han signat avui el contracte de la llicència de patent en exclusiva a nivell internacional per a la seua explotació comercial i el projecte de recerca QUALIGEN Millora de la qualitat nutricional i tecnològica de la carn de porc mitjançant l'aplicació de tècniques genòmiques i nutrigenòmica, que es desenvoluparà durant els propers tres anys. Aquests acords plasmen la transferència directa de la recerca de la Universitat de Lleida a la societat.\nEn aquest sentit, el director de la Unitat de Millora Genètica i catedràtic de Producció Animal de l'ETSEA, Joan Estany, ha subratllat la importància que "la recerca no quedi només en un bon article, sinó que repercuteixi realment en el sector". De la seua banda, Pere Batallé ha explicat que la seua empresa sempre ha buscat un "producte diferencial per anar un pas per davant" i per això és bàsica la col·laboració amb la Universitat. El rector de la UdL ha insistit que aquest tipus d'aliances són una "clau de futur".\nPremis Emprendeduría 2014 para la Ciencia, la Tecnología y la Innovación\nLa Fundación Caja de Ingenieros llança els Premis Emprendeduría 2014 para la Ciencia, la Tecnología y la Innovación. Amb aquesta nova iniciativa premia a les start-ups espanyoles constituïdes legalment amb una vida inferior a un any i pertanyents a l'àmbit de la Ciència, la Tecnologia i la Innovació. Els projectes rebuts seran valorats per un panell d'experts que seleccionarà als quatre guanyadors.\nEs premia el talent i l'excel·lència professional de cadascuna de les empreses guanyadores amb un import de 3.000 euros per a cadascuna amb l'objectiu de potenciar el seu negoci i així beneficiar al desenvolupament social, econòmic i cultural de les empreses que emergeixen actualment en la nostra societat.\nEl termini per enviar propostes finalitza el 28 de novembre de 2014.\nOberta la III Convocatòria del Programa TECNIOspring\nEts un investigador/a experimentat interessat en desenvolupar projectes de recerca aplicada?\nVols ampliar la teva formació professional en l'àmbit de la transferència tecnològica?\nLa Generalitat de Catalunya, a través d'ACCIÓ, vol convidar-te a participar en la tercera convocatòria del programa de mobilitat d'investigadors TECNIOspring (www.tecniospring.eu).\nEl programa TECNIOspring s'emmarca dins les accions Marie Curie de la Comissió Europea i ofereix ajuts a la contractacio d'investigadors, de dos anys de durada, per a desenvolupar projectes de recerca aplicada conjuntament amb centres de la xarxa TECNIO (www.tecnio.cat), la xarxa de referència en Transferència Tecnològica de Catalunya.\nEl programa inclou dos tipus de mobilitat, segons el perfil dels investigadors:\na) Incorporació a un centre TECNIO\nb) Sortida a l'estranger + retorn a un centre TECNIO\nAddicionalment, els investigadors que rebin l'ajut, podran rebre formació en transferència tecnològica de primer nivell, en el marc del programa.\nEl termini de presentació de sol·licituds és del 24 d'octubre de 2014 fins al 25 de novembre de 2014.\nPresenta el teu projecte al Tech Fair de l'IESE\nEl Centre d'Iniciativa Emprenedora i Innovació (EIC) i FINAVES organitzen una nova edició del Tech Fair, que se celebrarà el dimecres 19 de novembre de 2014, de 17.00h a 19.00h., al campus de Barcelona de l'IESE Business School. Aquest esdeveniment pretén promoure col·laboracions entre les empreses de base tecnològica participants i la comunitat d'alumnes de l'IESE. Aquestes col·laboracions poden ser de tipus empresarial o financera.\nSe seleccionaran fins a 8/10 projectes dels presentats a les unitats de valorització/trampolins tecnològics de les universitats catalanes que podran realitzar un pitch de 5 minuts cadascun exposant el seu projecte a l'audiència d'assistents. Cada unitat de valorització podrà presentar diversos projectes. Després es procedirà a la selecció final podent presentar alguns centres més d'un projecte.\nEl termini per presentar projectes als seus respectius trampolins/unitats de valorització és el 3 de novembre de 2014.\nEl Govern impulsa el Programa "Indústria del Coneixement" per afavorir el desenvolupament de noves empreses de base científica\nEl conseller d'Economia i Coneixement, Andreu Mas-Colell, ha presentat el Programa Indústria del Coneixement que impulsa el Govern per afavorir el desenvolupament de noves empreses de base científica, en el marc de l'estratègia per transferir la tecnologia i el coneixement al sector empresarial.\nAquest nou programa acompanyarà els projectes de prototipatge des de la fase inicial fins a introduir-los en el mercat gràcies a la mobilització de fons de 30 milions d'euros en 5 anys.\nL'objectiu del programa és estimular la creació d'empreses derivades de la recerca que es realitza des d'una universitat o un centre d'investigació, les anomenades spin-off, perquè "volem que vessi el coneixement universitari cap a la innovació i cap al mercat", en paraules del conseller Mas-Colell.\nEl conseller Mas-Colell també ha destacat que el Programa Indústria del Coneixement es basa en dos pilars que tenim com a país: l'alta productivitat científica i l'expertesa de l'Institut Català de Finances (ICF) en instruments de finançament i coinversió pública i privada. Catalunya amb l'1,5% de la població europea, té el 7,4% de les millors universitats europees de menys de 50 anys, capta el 3,4% dels recursos competitius del Consell Europeu de Recerca (ERC), entre altres indicadors. Pel que fa a les actuacions de l'ICF en l'àmbit de la inversió en capital, els 136 milions d'euros que hi ha compromesos fins a data d'avui han catalitzat una inversió de fins a 740 milions amb altres inversors.\nEl Programa Indústria del Coneixement consta de tres fases:\nI. LLAVOR. Primera Fase de Valorització. Anualment es convocaran 40 ajuts de 25.000 euros destinats a la protecció del coneixement generat i a les primeres proves (preprototips).\nII. PRODUCTE. Segona Fase de Valorització: Prova de concepte. Anualment es convocaran 15 ajuts de fins a 100.000 euros per prototipar la tecnologia o producte.\nIII. MERCAT. Fase de capitalització ‘early-stage’. S’obrirà una línia de préstecs de l’ICF dotats de 2 milions d’euros anuals per cinc anys. Una dotació econòmica destinada a l’inici de l’acció comercial i la producció, entre d’altres. Aquest finançament serà en règim de conversió pública i privada. En una primera fase, per cada euro aportat per inversors privats, l’ICF n’aportarà dos de crèdit.\nUna de les principals fortaleses del nou programa és que s’implementa en un moment de maduresa del sistema català de recerca, amb un alt nivell d’excel·lència científica. Així mateix, el comitè avaluador encarregat d’examinar els projectes estarà integrat per persones externes, de prestigi i acreditada experiència. Un altre factor per assegurar l’èxit del programa és l’accés al finançament i la mobilització de capital privat.\nAquest és un dels primers programes que comptaran amb el finançament procedent del nou període de fons FEDER (2014-2020). D’aquesta manera, el Govern segueix les indicacions de la Unió Europea de traslladar la destinació d’aquest finançament a l’àmbit del coneixement (From bricks to brains).\nLa primera convocatòria del nou programa serà el 18 de novembre, en que es farà la crida per atorgar ajuts per a 20 llavors i 7/8 prototips. En la primera fase de valorització, l’ajut inclou un programa de formació i mentoratge, coordinat per la UC Berkeley en el marc dels acords subscrits pel Govern amb les universitats de Califòrnia. La UC Berkeley és l’encarregada de coordinar a la Costa Oest el programa de formació per a científics emprenedors que la National Science Foundation desenvolupa als EUA des de l’any 2011.\nEn l’acte de presentació del Programa Indústria del Coneixement també hi han intervingut el secretari d’Universitats i Recerca, Antoni Castellà, i el conseller-delegat de l’ICF, Josep-Ramón Sanromá, així com els investigadors i fundadors d’empreses de base científica Ernest Mendoza (Goldemar Solutions) i Jaume Amat (Bioemprèn).\nEntrevistem a... Agroptima\nOferir una eina informàtica innovadora, moderna, simple i eficaç, que ajudi als agricultors a disposar de dades reals per prendre decisions i millorar la rendibilitat de les seves explotacions és l’objectiu d’Agroptima, empresa de recent creació liderada per tres emprenedors catalans.\nGràcies a la creació d’una aplicació de gestió agrícola que permet tenir un “camp connectat” i així visualitzar des d’una sola plataforma totes les dades de l’explotació, l’Emilia Vila, el Ferran Gascon i l’Anisia Tardà han donat resposta a un problema i necessitat real que afecta un gran nombre d’agricultors.\n“Agroptima. El futur de l’agricultura” va ser el projecte guanyador en la categoria d’agroalimentació de la segona edició del Concurs IdeaUdL, concurs impulsat pel vicerectorat de Planificació, Innovació i Empresa i la Càtedra d’Emprenedoria de la UdL, amb el suport del Consell Social, i GlobaLleida.\nEntrevistem a... Re-cycle Disseny\nFer joies a partir de càmeres d’aire de bicicletes és l’objectiu de Re-cycle Disseny, projecte signat pels joves emprenedors Anton Linares, Maria Pérez i Daniel Linares, provinents de la UdL i de cicles formatius.\nAquesta iniciativa busca una sortida per a les càmeres d’aire de les bicicletes que no tenen un tractament de reciclatge específic. Tots els productes tindran una part de cautxú dels pneumàtics i es complementaran amb materials com la fusta, el ciment, la pedra i la plata.\n“Re-cycle Disseny” va ser el projecte guanyador en la categoria general de la segona edició del Concurs IdeaUdL, concurs impulsat pel vicerectorat de Planificació, Innovació i Empresa i la Càtedra d’Emprenedoria de la UdL, amb el suport del Consell Social, i GlobaLleida.\nPrecipita, nova plataforma de finançament col·lectiu per a projectes de recerca i divulgació científica\nPrecipita, plataforma gestionada per la FECYT, neix amb l'objectiu de posar a disposició de la comunitat científica una eina que doni a conèixer els seus projectes de recerca i divulgació científica perquè la societat els valori i pugui participar activament en ells a través de microdonacions.\nPrecipita admet projectes de recerca i divulgació de totes les disciplines científiques: Agricultura, Biologia, Biomedicina, Ciència i Tecnologia de Materials, Ciències de la Computació i Tecnologia Informàtica, Ciència i Tecnologia dels Aliments, Ciències de la Terra, Ciències Socials, Física i Ciències de l'Espai, Enginyeria Elèctrica, Electrònica i Automàtica, Enginyeria Mecànica, Naval i Aeronàutica, Matemàtiques, Medicina, Química i Tecnologia Electrònica i de Comunicacions.\nTots els projectes que puguin ser objecte de finançament han de complir uns requisits establerts per la FECYT per garantir la rigurositat i idoneïtat.


Wikiloc - Músser-Martinet-Prats d'Aguiló-trialera Coll de l'Home Mort nyomvonal - Musa, Catalunya (España)- GPS track\nMússer-Martinet-Prats d'Aguiló-trialera Coll de l'Home Mort\nI-161 (Cerdanya) (túrázás)\nx_lo Minden jog fenntartva\nSortim de Músser i baixem per un corriol ample sense gaire dificultat, però amb força sauló. Compte que cap al final de la baixada el track fa un retall d'uns 40m a una corba que no és apte per tothom ;)\nUn cop a Martinet comencem pujada asfaltada i seguidament pista en bon estat. La pujada és llarga i de desnivell constant amb alguna rampa més dura i quasi sense descans. Un cop al Coll de l'Home Mort es pot triar començar a baixar o pujar fins el refugi. Val la pena pujar-hi per les fantàstiques vistes. Fixeu-vos també que en una de les corbes el track surt de la pista principal. Seguiu millor per la pista, que empalma més amunt i és totalment ciclable (el corriol no ho és totalment de pujada).\nUn cop a al refugi, parada obligatòria, comencem a baixar per pista i ens fiquem en un PR curtet força tècnic. Tornem a sortir a la pista, pugem uns 150m i baixem per un corriol poc marcat fins el coll de l'Home Mort. Un cop allà comencem la trialera. L'inici és puja i baixa amb força pedra molt tècnic. Després d'algun km trobarem una pujada d'uns 70m de desnivell que haurem de fer a peu. A partir d'aquí la baixada és fa més sostinguda, amb un inici trialer i després baixada molt més senzilla dintre el bosc, fins arribar a Montellà. D'allà fins Martinet una baixada divertida i amb algunes corbes molt tancades.\nSzia, ezt az érdekes nyomvonalat találta Músser-Martinet-Prats d'Aguiló-trialera Coll de l'Home Mort https://hu.wikiloc.com/hegyikerekparozas-nyomvonalak/musser-martinet-prats-daguilo-trialera-coll-de-lhome-mort-19412942 Üdvözlettel, Wikiloc - Világ nyomvonalai\nI did this trail with x_lo\nAsk x_lo to add you as a trail buddy on this trail\nFollow x_lo and discover new trails!


XAREL·10: d’octubre 2010\nPublicat per McAbeu a 11:00 14 comentaris\nPublicat per McAbeu a 20:15 11 comentaris\nPublicat per McAbeu a 17:30 17 comentaris\nPublicat per McAbeu a 14:45 17 comentaris\nPublicat per McAbeu a 11:00 25 comentaris\nPublicat per McAbeu a 10:00 24 comentaris\nE222.- Una cara rodoneta / amb uns ulls, nas i boqueta, / que en un mes ja mor de vella; / quina serà la trapella?\nPublicat per McAbeu a 19:30 31 comentaris\n272.- Na Berta té dos amics, en Jan que viu en un poble al nord de la seva ciutat i en Pol que viu al sud. Per anar a veure'ls la noia agafa el tren, que tant en una direcció com en l'altra surten cada 10 minuts encara que no a la mateixa hora, i com que no té preferències ella agafa sempre el primer tren que surt en el moment que ella arriba a l'estació sense fixar-se si és el del nord o el del sud. Encara que a ella li semblava que aquest mètode és força imparcial, en Pol es queixa de que a ell només el visita el 10% de les vegades. Perquè?\nPublicat per McAbeu a 16:45 21 comentaris\nE221.- Vivim dins quatre parets / amb el cap enverinat, / i si aquest verí és ben sec / ens morim sense pietat. / Sols fent llum som admirats.\nPublicat per McAbeu a 13:00 17 comentaris\n271.- Un home que està acabant de dinar en un restaurant veu amb fàstic que una mosca està nadant dins del seu cafè. Avisa al cambrer i li diu que li canvii, el cambrer ho fa ràpidament i li demana disculpes mentre li porta una altra tassa. Però quan el client fa el primer glop, torna a cridar al cambrer i li diu: Aquest és el mateix cafè, no me l'has canviat. Fes el favor de portar-me el full de reclamacions immediatament!. El client té raó, però com ho ha pogut saber?\nTROBAREU LA SOLUCIÓ ALS COMENTARIS. FELICITATS A " Lolita Lagarto "\nPublicat per McAbeu a 10:15 26 comentaris\nHa arribat el 177è Joc Literari, que torna a ser un joc creatiu. Aquesta vegada ens demana un text d'entre 100 i 200 paraules inspirat en aquesta imatge però, per complicar-ho una mica, resulta que no podem fer servir la lletra "E".\nSi pensem que la "E" és una de les lletres més utilitzades, sinó la que més, en el nostre idioma i que subscric la frase d'en Francesc Mompó que, sense demanar-li permís, us copio: "La lletra e és com la cultura veïna, que es fica per tot arreu", podeu suposar que el lipograma que us poso a continuació no ha resultat dels més fàcils. Aquí el teniu:\nLO RIU FA VIDA\nA l'avi li agrada molt anar al riu cada dia, agafa una cadira i allí passa una hora, i una altra, i una altra, mirant com l'aigua va lliscant.\nQuan la nit s'acaba i la foscor nocturna va marxant, l'avi surt a poc a poc. Obrint la porta amb cura amb la cadira a la mà va fins la riba on, amb la llum matinal i situat al lloc triat, gaudirà amb la gran animació fluvial. L'avi ho diu sovint: “Lo Riu fa vida”.\nAvui plou molt i hi ha hagut una gran riuada, l'aigua ha baixat molt forta i m'ha vingut por. Patint, amb l'avi al cap, m'arribo fins al riu on trobo la cadira caiguda i abandonada dins l'aigua. Ningú al voltant, ni una pista m'ajuda a trobar l'avi. Cap ni una...\nCrido, m'atabalo, torno a cridar...\nA la fi, ploro... no puc parar. La pluja tampoc s'atura...\nL'avi, murri i amb un cigaló d'anís a la mà, somriu aixoplugat al bar.\nPublicat per McAbeu a 9:00 17 comentaris\nTROBAREU LA SOLUCIÓ ALS COMENTARIS. FELICITATS A " Garbi24 "\nE220.- Què és el que ensenya sense parlar?\nPublicat per McAbeu a 18:45 35 comentaris\n270.- Un arbre ha crescut al costat d'un pal de telèfons, pots dir l'alçada de l'arbre si sabem que és dos metres més curt que el pal que és tres vegades més alt que l'arbre?\nFELICITATS A " P-CFACSBC2V i ASSUMPTA "\nPublicat per McAbeu a 15:00 24 comentaris\nGràcies, gràcies i moltes gràcies!!\nAcabo d'arribar de la Gala de Lliurament dels Premis C@ts 2010 i encara estic emocionat, ha estat una Gala molt ben muntada que ha rutllat a la perfecció i per tant vull començar donant l'enhorabona als organitzadors per la gran feina feta. També vull felicitar a tots els altres guanyadors, finalistes i participants que fan que aquesta gran iniciativa que són els Premis C@ts segueixi aglutinant el bo i millor de la Catosfera.\nCom vaig fer l'any passat, m'he gravat la Gala i us poso a continuació el tros del començament que és on surto jo. Primer em veureu pujant a l'escenari per presentar el C@t Temàtic, notareu que no estic gens nerviós perquè estava convençut que si els bons amics i millors persones que són els organitzadors m'havien triat per presentar-lo és que no m'havia tocat a mi. Dos minuts més tard, observareu però que em cauen tots els papers per terra i que no sé on posar-me quan em toca donar-me el Premi a mi mateix, sort que a l'escenari també havien pujat a recollir el seu premi els amics DAN i VÍCTOR i m'han ajudat a passar el mal tràngol. Aprofito per posar-me seriós i advertir als organitzadors dels C@ts que si una altra vegada em tornen a fer una cosa semblant... els tornaré a donar les gràcies de tot cor!!\nI ara seieu, que engego el vídeo:\nMolt bona nit i benvinguts a la gala de la tercera edició dels premis c@ts, els premis populars de la catosfera!. Comencem!\nBona nit a totes i a tots!. Anem per feina, que la nit serà llarga. Amb tots vosaltres, en McAbeu, guanyador del c@t original 2009!\nNúr ha dit... Hosti, que en som 39!!! (21:48)\nXeXu ha dit... Bravo, aplaudiments per en Mac!! (21:48)\nFrancesc Mompó ha dit... Enhorabona Mc!!! (21:48)\nJordi ha dit... Plas, plas, plas!! (21:49)\nJordi Casanovas ha dit... se'm bloqueja la història... vinga Mac (21:49)\nMcAbeu ha dit... I jo sense l'esmòquing!!! (21:49)\nJordi ha dit... Bona Nit McAbeu! (21:49)\nRita ha dit... Bona nit a tothom! Acabo d'arribar ! :P (21:50)\nCarme ha dit... Estàs guapíssim sense esmòquing, Mc! (21:51)\nEva ha dit... Això és una gala de luxe!!! (22:02)\nMercè ha dit... ENHORABONA!!! (22:03)\nmerike ha dit... Aplaudiments! (22:35)\nSabeu què és un conjunt infinit? És aquell que, malgrat que n'anem traient components, continua sent infinit. Doncs una mica això és la categoria del C@t TEMÀTIC, enguany no inclou els blogs de Cuina, d'Esports ni de Llibres i tot i així continua havent incomptables temes on escollir.\nHavia preparat una llista amb aquests infinits temes, en ordre alfabètic naturalment, però la deixaré per un altre dia perquè un científic, un lexicògraf, un amant del cinema, un lingüista i un noi al que li agraden els enigmes comencen a tenir ganes que digui que...\nEL GUANYADOR DEL C@T TEMÀTIC ÉS:\nòscar ha dit... Emoció, intriga i "dulor" de barriga ... (21:49)\nJordi Casanovas ha dit... nervis aquí.... (21:49)\nAnna Tarambana ha dit... Qui? Qui? (21:49)\nAssumpta ha dit... Maaaaaaac hehehe presentació matemàtica!! .-DDD (21:50)\nXeXu ha dit... Que surten els primers!!! Qui guanya el temàtic?? (21:50)\nMcAbeu ha dit... :-DDD (21:50)\nvpamies ha dit... Ostres, en aquesta estic nominat! (21:50)\nJordi ha dit... Deixa-ho anar!!! (21:50)\nelur ha dit... per mi! ai no calla, que jo de temàtica només en sóc quan plou :P aisssssssssss... per qui? per qui? (21:51)\nfanal blau ha dit... va, vinga! (21:51)\nSM ha dit... Felicitats Mac! I a tots els finalistes de luxe!! (21:52)\nElvira FR ha dit... Bona presentació mac! (21:54)\nEva ha dit... Felicitats Mac!!!! (22:01)\n2on PREMI C@TS 2010 - BLOG TEMÀTIC\nCENTPEUS / RAONS QUE RIMEN\n1er PREMI C@TS 2010 - BLOG TEMÀTIC\nAssumpta ha dit... MAAAAAAAAAAAAAAAAC!!!! ENHORABONA!!! (21:51)\nJordi ha dit... Ay, que no me he traido las gafas del cercaaaa!! (21:51)\nXeXu ha dit... Els primers premiats, bravo!! I amb empat inclòs, felicitats a tots! (21:51)\nAnna Tarambana ha dit... plas, plas, plas!!! (21:52)\nMcAbeu ha dit... Ostres, com us passeu. Moltes moltes gràcies (21:52)\nLaia ha dit... Ooooooooooooooooooooh que macoo!!! una pantalla de pc com a premi!!! :) felicitats a tots, doncs!!! (21:52)\nJordi ha dit... Felicitats!! (21:52)\nRita ha dit... Felicitats!!!! (21:52)\nNúr ha dit... hahaha! Quina gràcia!!! Pobret, que es pensava que, perquè presentava, no guanyaria! hi hihihii Li hem gastat una bona broma, eh??? MacAbeu, sorprès???? (21:52)\nAssumpta ha dit... dan! victor!!! enhorabonaaaaaaaaaa (21:52)\nJosep Lluís ha dit... Enhorabona Mac!!! (21:52)\nJordi Casanovas ha dit... hostia gent m'estic pujant per les parets... felicitats a tots tres (21:52)\nCarme ha dit... Enhorabona, Mc! Sense esmòquing! Je! Enhorabona als empatats, també! (21:52)\nJordi ha dit... Moltes felicitats Mac! (21:52)\nAssumpta ha dit... HAHAHAHA jo m'he quedat parada en veure en MAC presentat aquest premi hahaha què gamberros!!!! (21:53)\nMcAbeu ha dit... Si que m'ho pensava, NUR. jajajaj (21:53)\nelur ha dit... enhorabona Mac!!!!!!!!! i als altres també, of course! ;) (21:53)\nLa xica que va fugir a Reykjavík ha dit... Enhorbona a tots!! (21:53)\nDan ha dit... Ualaaa. Just arribo a temps. Enhorabona mestre McAbeu! (21:53)\nfanal blau ha dit... Moltíssimes felicitats als tres! Molt bona Núr! (21:53)\nCarme ha dit... Realment són tres blogs temàtics increïbles! us felicito molt i molt! (21:53)\nFerran ha dit... Mc Mc Mc... per molts anys, i també a Centpeus i a Raons que rimen, als quals no tinc el plaer de conèixer... de moment :) (21:53)\nJordi ha dit... Centpeus i Raons que rimen, Moltes felicitats! (21:54)\nMcAbeu ha dit... Gràcies de tot cor (21:54)\nvpamies ha dit... Moltíssimes gràcies pel premi!! Mac, és impossible desbancar-te! Uns companys de viatge fantàstics! (21:54)\nbarbollaire ha dit... enhorabona al guanyador i segons!! (21:54)\nòscar ha dit... Moltes felicitats al primer guanyador de la nit. (21:54)\nkweilan ha dit... Felicitats!!! (21:54)\nMireia ha dit... felicitats!!! j o escolatant la musiqueta i m'he despistat (21:55)\ngarbi24 ha dit... Mac ...felicitats!!!!!!!!!!!!!!! i enhorabona als segons..... (21:56)\nElvira FR ha dit... felicitats Mac ets un crack! ei i així hi ha dos segons premis oi? felicitats al Víctor i al Dani! (21:56)\nmerike ha dit... Felicitats! Onneksi olkoon! (21:59)\nEva ha dit... Felicitats Mac!!!! (22:00)\nrits ha dit... Moltíssimes felicitats!!!!! (22:03)\nmarta (volar de nit) ha dit... moltes felicitas als tres súper guanyadors! (22:16)\nPilar ha dit... Enhorabona a tots tres. (23:18)\nHo he dit al començar,\nperò és que no se m'acut millor manera per acabar\nPublicat per McAbeu a 23:59 33 comentaris\nE219.- M'obro i tanco i guardo a dins / històries, consells, lliçons... / hi ha qui em guarda amb molts bons fins / i qui em deixa pels racons.\nTROBAREU LA SOLUCIÓ ALS COMENTARIS. FELICITATS A " Elvira FR "\nPublicat per McAbeu a 12:15 17 comentaris\n269.- En Jan va a buscar feina a un escorxador, l'encarregat li diu: Et donaré la feina si aconsegueixes matar aquestes 30 ovelles en 15 dies amb la condició que cada dia n'has de matar almenys 1 i que tots els dies n'has de matar un número senar. Digués si aconseguirà la feina i perquè?\nPublicat per McAbeu a 9:30 28 comentaris\nAquí tenim la segona part del Refranyer Jeroglífic Especial TOP TEN dels REFRANYS CATALANS. Un jeroglífic ben especial per un refrany molt especial!!.\nDemà, 10.10.2010, en Víctor Pàmies al seu blog RAONS QUE RIMEN revelarà quin ha estat el Refrany que han citat 1 de cada 3 participants en aquest esdeveniment paremiològic. Però, mentre esperem que aparegui "oficialment" el Number One, podeu avançar-vos a aquesta proclamació i intentar trobar la solució desxifrant el jeroglífic que encapçala aquest post. Us aviso que si us sembla difícil és perquè ho és, així que per ajudar-vos una mica us recordo que per triar la imatge potser m'he fixat en la idea general del refrany, o potser he agafat un concepte concret... o potser no he fet ni una cosa ni l'altra. ;-)\nNi que sigui només per descartar-ne uns quants, us enllaço aquí la primera part d'aquest Refranyer Jeroglífic Especial on sortien les imatges dels refranys 10è al 2on i que avui mateix hem acabat de resoldre.\nEspremeu-vos les neurones,\nque l'ocasió s'ho val!\nEDITAT EL 10.10.2010:\nHa arribat el 10/10/10 i per fi en Víctor Pàmies ens ha fet saber el NUMBER ONE del TOP TEN dels Refranys Catalans, aquí el teniu:\n1er.- QUI NO VULGUI POLS QUE NO VAGI A L'ERA\n(A la imatge veiem un nen que ens mostra la seva polsera... He dit polsera??... He dit POLS i també he dit ERA???... Doncs ja no cal dir res més!)\nPublicat per McAbeu a 8:00 35 comentaris\nEtiquetes de comentaris: blogosfera, ESPECIAL, jeroglífic\nPublicat per McAbeu a 8:00 14 comentaris\nE218.- Encara que faltat de branques / jo sóc l'arbre de la ciència, / per mi contempla amb consciència / més fulles negres i blanques. / No sóc pi, roure ni acàcia... / ni arbre que el fred despulla / puix en caient-me una fulla / ja s'ha perdut tota gràcia. / Sóc, a més de company d'aula, / bo o dolent segons qui em mira, / mon amo seu en cadira, / jo, fins damunt de taula. / I per fi, cosmopolita / sempre he estat, sóc i seré; / vull dir, sinó m'entens bé: / que a tot arreu dono collita.\nPublicat per McAbeu a 17:00 15 comentaris\n268.- Imagina't que estàs pilotant un Boeing 747 al mig d'una tempesta, de sobte un llampec fa explotar el motor dret. L'avió va molt carregat i un motor sol no l'aguantaria fins l'aeroport més proper per tant es decideix expulsar tota la carrega per tal de salvar els passatgers. Ho fan i després d'uns minuts de pànic l'avió arriba sa i estalvi a l'aeroport i el passatge que està format per un equip de futbol professional, un grup de turistes japonesos amb el seu guia, 20 monges de clausura, l'equip directiu d'una multinacional petrolífera i una famosa doble de la Marylin Monroe feliciten efusivament al pilot cridant: Heroi!, Heroi!. Pots dir com es diu aquest pilot?\nPublicat per McAbeu a 14:15 25 comentaris\nE217.- Pelut es posa / damunt blanc pelat; / pelut no es lleva / que pelat, pelut / no s'hagi tornat.\nPublicat per McAbeu a 11:30 17 comentaris\n267.- És possible punxar un globus amb una agulla sense que el globus exploti o perdi aire?\nPublicat per McAbeu a 8:45 24 comentaris\nAvui XAREL-10 fa dos anys!!\nCom aquell que no vol la cosa, ja han passat dos anys des d'aquell 02.10.2008 en que va aparèixer el primer enigma de XAREL-10 i, més o menys com vaig fer al Post Commemoratiu del Primer Aniversari, ha arribat l'hora de resumir breument el que ha passat per aquí en aquest últim any.\nPodem parlar de números i citar que he arribat als 266 Enigmes Mentals, 216 Endevinalles, 23 Enigmes Visuals, 16 Anagrames Lletraferits, 11 Refranyers Jeroglífics, 11 Encreuats Temàtics i 28 d'Especials (aquests últims dins dels Apunts Homenatge, per les Vacances, etc). Un total, doncs, de 571 enigmes (307 el primer any i 264 en aquest segon) que, tal com ha de ser, són la gran majoria dels 668 posts publicats fins ahir.\nO podem parlar d'estadístiques i, consultant el Google Analytics, informar que del 01.10.2009 al 30.09.2010 aquest blog ha rebut 19.247 visites (amb una mitjana de 53 diàries i amb un màxim de 105 el dia 16.12.2009). Aquests visitants utilitzeu els navegadors: FIREFOX (41.05%), CHROME (24.22%), INTERNET EXPLORER (24.22%), SAFARI (10.09%), OPERA (0.21%)... i com Sistema Operatiu: WINDOWS (88.16%) [XP (65.07%), VISTA (28.63%), W7 (5.24%)...], MACINTOSH (10.53%), LINUX (1.15%), Dispositiu MÒBIL (0.14%)... He rebut visites de 38 països dels quals cito, per ordre, els 5 primers: ESPANYA, ALEMANYA, ESTATS UNITS, FINLÀNDIA i REGNE UNIT.\nI encara que tots aquests números poden tenir, o no, el seu interès; jo trobo més interessant recordar alguns moments d'aquest últim any que han sigut especials per algun motiu o altre. No en faré una llista exhaustiva però no vull deixar de citar aquí que he continuat participant en els Jocs Literaris d'en Tibau, que vaig començar a atrevir-me a escriure pels 365 Contes de la Bajoqueta i que ho he continuat fent pels Relats Conjunts o que m'he apuntat a molts dels Homenatges que s'han fet a la Catosfera.\nTampoc puc oblidar el Lliurament dels Premis C@ts - 2009 (on, amb gran sorpresa i felicitat per part meva, me'n vau atorgar dos), o que tal com el primer any de blog es van publicar dos llibres que contenien algun text meu (Relats Curts de Terror i Totes les Baranes dels teus Dits) aquest segon any ha passat igual (Versos de Tardor i Totes les Sortides Dignes), o que vam celebrar la Gran Festa de l'apunt 500 (amb una mini-novel·la de misteri i la inestimable col·laboració de l'ASSUMPTA), o que aquest any he conegut els meus primers Blogaires In Person, o que aquest estiu vaig decidir tornar a activar el meu perfil de Facebook que tenia en stand-by i que a partir d'aquell moment, a més d'altres avantatges que encara he de descobrir, podeu trobar totes les entrades del blog també en aquesta xarxa social, o que...\nI d'ara endavant, què?. Doncs continuar com fins ara, passant-m'ho bé fent el blog i anar proposant-vos més i més enigmes (a partir del mes que ve en trobareu un de nou, l'he anomenat Fragment Parcial i està basat en "La Parte por el Todo" aquell joc del concurs "Saber y Ganar" on s'ha d'endevinar un objecte [per exemple, un quadre] a partir d'un fragment del mateix. Una mica, igual com fa l'ASSUMPTA amb els seus "Què és això?").\nNomés espero que continueu amb ganes de seguir jugant perquè us puc assegurar que tot això no seria el mateix sense vosaltres. Així que vull acabar repetint-vos el que ja us vaig dir l'any passat:\nPublicat per McAbeu a 9:00 33 comentaris\nQUINS REFRANYS SÓN?\nUs presento la primera part del Refranyer Jeroglífic Especial TOP TEN dels REFRANYS CATALANS. Ha arribat el moment de revelar quins són els 10 Refranys Més Coneguts. I a partir d'avui mateix, en Víctor Pàmies al seu blog RAONS QUE RIMEN els anirà publicant en ordre invers fins arribar al Number One que coneixerem el 10 d'octubre (10.10.2010).\nXAREL-10 col·labora en aquests "10 dies temàtics" avançant-vos el Top Ten en forma de jeroglífic. A la imatge que encapçala aquest post hi surten de manera més o menys críptica els refranys del 10è al 2on i dissabte que ve podreu intentar endevinar el 1er, un dia abans que en Víctor el doni a conèixer.\nAixí que si voleu saber abans que ningú (excepte en Víctor i jo mateix :-D) quins són els Refranys Catalans Més Coneguts intenteu desxifrar les imatges sabent que cadascuna n'amaga un però que, per fer-ho més difícil, de vegades he agafat la idea general del refrany i de vegades només un concepte concret. A veure si esteu inspirats! :-)\nA mesura que en Víctor vagi donant a conèixer els refranys de la llista, jo aniré editant aquest post i d'aquesta manera cada dia eliminarem una de les imatges. Aquí els teniu:\n10è.- A L'ESTIU TOTA CUCA VIU\n(Com veieu aquest correspon a la imatge on trobem dues cuques molt "vives" sobre una fulla groga)\n9è.- QUI DIA PASSA, ANY EMPENY\n(Una imatge molt clara per a un refrany molt conegut)\n8è.- TAL FARÀS, TAL TROBARÀS\n(No em negareu que davant d'un mirall és on es compleix al 100% la literalitat d'aquest refrany, no?)\n7è.- PER NADAL, CADA OVELLA AL SEU CORRAL\n(No hi ha ovelles més nadalenques que les del pessebre)\n6è.- CEL ROGENC, PLUJA O VENT\n(Aquesta no necessita gaires explicacions; és fàcil, fàcil...)\n5è.- A LA TAULA I AL LLIT, AL PRIMER CRIT\n(Tant el refrany com la imatge s'entenen perfectament, almenys la noia de la foto ho va entendre a la primera)\n4art.- MARÇ, MARÇOT, MATA LA VELLA A LA VORA DEL FOC I A LA JOVE SI POT\n(En aquesta imatge és tan important el foc com la cadira buida on, fins fa poc, s'hi asseia la pobra velleta que malauradament ja ens ha deixat)\n3er.- NO DIGUIS BLAT FINS QUE NO EL TINGUIS AL SAC I BEN LLIGAT\n(Sembla que el nus de la imatge està força ben lligat, per tant podem dir blat sense problemes)\n2on.- AL MAIG, CADA DIA UN RAIG\n(Si ens adonem que aquesta font de carrer sembla un full de calendari sense dissabtes ni diumenges, podríem concloure que "al maig, cada dia de cada dia un raig")\nNomés queda el Number One,\nque és mereix un JEROGLÍFIC ESPECIAL!!\nPublicat per McAbeu a 8:00 46 comentaris


Un home assassina la seua dona a Caniles (Granada) - À Punt\n23 de gener 2020 - 08:50\nNou cas de violència masclista, aquesta vegada a Caniles (Granada). La Guàrdia Civil ha detingut un home com a presumpte autor de l'assassinat de la seua dona, d'uns 70 anys. Es tracta del segon crim masclista en a penes 24 hores i la cinquena dona morta a mans de la parella des que ha començat l'any a Espanya.\nEls agents trobaren la dona morta amb talls al coll quan entraren a la vivenda, i l'autor confés de l'assassinat al carrer amb signes d'hipotèrmia.\nAquest nou crim se suma al d'aquest dimecres a La Puebla de Almoradiel (Toledo), que ha decretat 3 dies de dol per l'assassinat d'una veïna de 43 anys. El marit ja ha passat a disposició judicial. La parella tenia dos fills menors, que haurien presenciat el crim.\nDes que hi ha registres, 280 menors s'han quedat orfes per la violència masclista.


Per al pa de pessic de cacau sense farina:\n90 g de rovell d'ou\n30 g de cacau en pols del 22%\n250 g de cobertura de xocolata del 65%\n40 g de rovell\n250 g de cobertura de xocolata amb llet\nPer al pa de pessic de cacau sense farina: munteu les clares a punt de neu amb 100 g de sucre. Reserveu-ho.\nMunteu els rovells al bany maria amb els 50 g de sucre restants.\nMescleu delicadament els rovells amb les clares, de baix cap a dalt.\nIncorporeu-hi el cacau en pols passat per un sedàs. Barregeu-ho a poc a poc perquè no baixi la preparació anterior.\nPoseu-ho en motlles circulars de silicona de 10 cm de diàmetre i 2 cm d’alçada.\nCoeu-los al forn a 200 ºC durant uns 8 min, aproximadament.\nPreneu uns motlles circulars del mateix diàmetre, però que facin 5 cm d’alçada. Poseu-hi una tira de plàstic perquè el pastís es pugui treure amb facilitat. Poseu-hi el pa de pessic a dins i reserveu-lo\nPer a les dues mousse de xocolata: si us hi fixeu, les dues mousses gairebé porten els mateixos ingredients –una mica menys de sucre la mousse de xocolata amb llet– i es fan amb el mateix procediment.\nPoseu la llet i la nata a bullir.\nEn un bol, barregeu els rovells i el sucre. Incorporeu-hi la llet i la nata i feu-ho coure al bany maria fins que arribi als 80 ºC. Tot seguit, afegiu-hi les fulles de gelatina i deixeu-ho dissoldre.\nIncorporeu-hi la cobertura de xocolata en llet, trencada a trossos petits perquè es fongui amb més facilitat i quedi una mescla brillant i emulsionada.\nPer acabar incorporeu-hi amb delicadesa la nata semimuntada.\nPoseu la mousse en una mànega de pastisseria.\nPer al muntatge: en els motlles circulars on hi ha el pa de pessic, poseu-hi primer de tot una capa de mousse de xocolata negra.\nDesprés, poseu-hi la mousse de xocolata amb llet. Alliseu-ne la part superior, poseu un encenall a cada pastisset i congeleu-los.\nUna vegada congelats, podeu treure els motlles, ja que hi teniu la làmina de plàstic.\nPer consumir els pastissets, traieu-los del congelador una hora abans, retireu la làmina de plàstic i poseu-los a la nevera perquè perdin una mica de temperatura.


Compromès amb la cura del planeta, Sagristà Products vol contribuir a defensar el desenvolupament sostenible i a fomentar la consciència mediambiental.\nPer aquesta raó, hem desenvolupat B-Resins, una nova gamma de resines de base biològica, composta de recursos vegetals com l’oli de soia, que participa en reduir l’impacte de les emissions de CO2.\nA cadascuna d’aquestes resines l’hi hem assignat el nom d’un arbre, les característiques del qual tenen algun tipus de relació amb el producte.\nB-RESINS ROBLE: aquesta resina epoxi d'ús estàndard s'utilitza per laminar, reparar i segellar. És idònia per a la impregnació de fibres de vidre o de carboni en la construcció de laminats de gran resistència mecànica i química. El roure és un dels arbres més comuns en el món. Resistents i duradors, adaptats per poblar tot tipus de sòls i climes, formen boscos de gran riquesa biològica a Europa, Àsia occidental, Amèrica del Nord i Sud-amèrica.\nB-RESINS MANGLE: ideal per a la impregnació de fibres de reforç, Mangle és una resina transparent especialment recomanada per a treballs relacionats amb l'activitat aquàtica. El Mangle és un dels pocs arbres que creix i prospera fins i tot quan les seves arrels estan contínuament submergides en aigua salada. Característics de les zones tropicals, de vegades serveixen de barrera contra les onades i els vents forts, reduint els efectes dels desastres naturals. Font d'aliment per a milers d'espècies, són molt importants per a la conservació de moltes espècies marines.\nEPOXI SOSTENIBLE Hi ha 2 productes.\nB·RESINS ROBLE (LAMINACIÓ ESTÀNDARD)\nRESINA AMB MÉS DEL 30% DE MATERIAL VEGETAL · Resina epoxi per laminats de fibra de vidre, carboni i aramida.· Baixa viscositat i fàcil impregnació en fibres i teixits.· Es pot afegir Cabosil per...\n22,31 Entrega en 24-48h\nB·RESINS MANGLE (LAMINACIÓ TRANSPARENT)\nRESINA AMB MÉS DEL 30% DE MATERIAL VEGETAL· Resina epoxi transparent per laminats de fibra de vidre, carboni i aramida.· Baixa viscositat i fàcil impregnació en fibres i teixits.· Ideal per a la...\n30,00 Entrega en 24-48h


Page 2 « Península Antàrtica - CopetDeRatera\nL’illa Cuverville va ser batejada per Gerlache en honor a un vicealmirall de l’armada francesa qui va ajudar a aprovisionar la seva expedició. En ella vam poder apreciar una extensa colònia de pingüins Papua, de fet semblava que estàvem en presència d’una caravana de pingüins. Des de les platges del nord de l’illa van venir de milers en una fila, que semblava no acabar mai. Vam veure pingüins ben nodrits, super pesats que avançaven lentament cap als pocs llocs alliberats de neu. Encara no es podien veure nius, la majoria de les aus estava buscant frenèticament parella mentre que altres tractaven d’esbrinar on havia quedat el seu niu de l’any passat. També ens van sobrevolar alguns escues.\nUna colònia de pingüins papúa i una foca de Wedell descansant a la platja perfeccionaven la fotografia. Però aviat es va interrompre el paissatge idílic quan es va sentir un so estrepitòs i la glacera va produir trencaments provocant una onada de petit tsunami perillosa a la platja. Vam córrer i grimpar per a arribar a terrenys més alts, fora de la zona de perill. Un cop a dalt respirem profunds i gaudim de la bella vista i la nostra primera excursió en el continent mateix, ja que la badia Andvord és part de la Península Antàrtida.\nDe tornada a bord rebem una crida de la base científica Ucraïnesa “Akademik Vernadsky” a les illes Argentines. Aquesta base era l’antiga base britànica Faraday que el 1996 va ser cedida pels britànics a Ucraïna per una lliura esterlina. Els membres de la base ens van demanar que anem a visitar-los: “Si us plau!!”. No havien tingut visites en vuit mesos i estaven una mica desesperats per veure’ns. Com s’havia aixecat un vent fort que ens impedia portar endavant una expedició en zodiac a les rodalies de l’Illa Pleneau, el nostre Cap d’Expedició va accedir i ens dirigim cap al Sud. A la tarda arribem així el nostre punt de navegació més austral (Lat. 65 ° 15 ‘S, Long. 64 ° 16′ O). Però lamentablement ens va ser possible visitar els ucranians. Una catifa de gel ens impedia avançar, donant-nos al mateix temps una mostra de com es pot imposar la naturalesa rigorosa del Continent Blanc. Ho sentim en l’ànima, però no quedava altra opció que canviar el rumb i tornar cap al nord.\nBase Brown – Caleta Skontorp, Bahía Paraíso (Lat. 64º 53’ S, Long. 62º 52’).\nDesprés del dinar ens preparem per al nostre segon desembarcament continental en la base Brown, situada a la Badia Paradís. Aquesta badia va ser batejada pels baleners de principis del segle XX no només per l’espectacular bellesa de les seves glaceres i muntanyes que l’envolten, sinó també i especialment per les seves calmes aigües calmades que els oferien un bon lloc de recalada. A la badia es troba la base Argentina Brown, la qual actualment no està en funcionament, però des de fa diversos estius s’estan desenvolupant tasques de neteja i manteniment en la base perquè pugui tornar a ser ocupada per a fins científics.\nVa ser un viatge memorable durant. La varietat i quantitat d’animals que vam veure durant aquest afortunat viatge segurament seran un\ndels records més fortament gravats en la nostra memòria juntament amb l’imponent paissatge antàrtic.\nCautivat pel gran continent blanc, no sé quan ni com però tornaré.


Què aporta la tecnologia a la producció d'aliments?\nQuina relació hi ha entre l'oli d'oliva i el càncer de mama?\nQuè són les cèl·lules glials?\nAprendre idiomes tot cuinant\nDues investigadores de la UAB han participat en el projecte europeu Lancook, que promou l'aprenentatge de llengües en situacions reals. Incorporant tecnologia digital, aquesta modalitat permet aprendre un idioma mentre es cuina.\nLa UAB t'ajuda a preparar-te per fer docència en anglès.\nEl Servei de Llengües posa a l’abast del professorat que vol fer docència en anglès el curs massiu obert en línia (MOOC) English for Teaching Purposes. Aquest curs, ubicat a la Plataforma Coursera, s'impartirà del 2 de febrer al 2 de març de 2015.\nCurs gratuït desenvolupat pel Servei de Llengües de la UAB que permet als participants aprendre al seu ritme al llarg de quatre setmanes en un entorn virtual amb altres docents universitaris d'arreu del món.\nConnecta, la comunitat d'UAB Idiomes. Gener 2015\nInformació del Programa Connecta i de les activitats en les quals podeu participar de manera gratuïta com a estudiants del Servei de Llengües i com a part de la comunitat universitària de la UAB. Gener 2015.\nMida: 34,1MB MB